Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
USA jatkaa työtä Israelin ja Libanonin jännitteiden purkamiseksi.
Israel varoitti tilanteen kärjistymisestä.
Iran ja Algeria sopivat öljy- ja kaasuyhteistyötä -
rikkoen USA:n asettamia pakotteita.
IAEA:n pääjohtaja Rafael Grossi -
piti Iranin ydinalakehitystä hälyttävän turhauttavana.
Taistelut jatkuvat kiivaina Gazassa, etenkin Khan Younisissa, -
missä IDF:n 98. divisioona on pidättänyt kymmeniä terroristeja -
Qatarin rahoittamalla Hamanin alueella kuluneen vuorokauden aikana.
Lisäksi IDF-joukot ovat eliminoineet kymmeniä terroristeja alueen lähellä -
ja paikantaneet aseita suurin määrin.
Pohjois-Gazassa IDF:n pioneerijoukot -
saivat tuhottua suurimman löydetyn maanalaisen verkoston, -
joka kulki Erezin raja-aseman lähellä ja jossa pystyi kulkemaan autolla.
Israelin hävittäjälentokone pudotti epäilyttävän ilma-aluksen, -
joka tunkeutui Syyriasta Israelin ilmatilaan.
IDF:n tiedotusyksikön mukaan tapaus sattui Tel Faresin alueella, -
joka sijaitsee Itä-Golanilla.
Libanonin rintamalla sotatoimet voimistuvat edelleen.
Hizbollahin jäsenet laukaisivat eilen panssarintorjuntaohjuksia -
kohti rajan lähellä työskennelleitä maanviljelijöitä -
murhaten Intian kansalaisen, -
ja yli 20 rakettia ammuttiin tänään kohti Israelin Länsi-Galileaa.
Vaikka vammoja ei onneksi tullut tietoon raketti-iskusta, -
Israelin ilmavoimat iski Hizbollahin terroristikohteisiin -
Bint Jbeilin, Sultaniyehin ja Seddiqinen alueilla.
Kohteet olivat Hizbollahin sotilasinfrastruktuuria -
sekä terroristijärjestön käyttämä komentokeskus.
USA:n erikoislähettiläs Amos Hochstein vieraili -
Israelin puolustusministeri Joav Gallantin luona tänään.
Gallant varoitti Hochsteinia, että Hizbollahin aggressio -
raahaa osapuolia vaarallista eskalaatiota kohti.
Ennen Israelin-matkaa -
Hochstein tapasi Libanonin parlamentin puhemiehen Nabi Berrin, -
joka on Hizbollahin liittolainen, ja muuta maan eliittiä.
Olen tietoinen, että saavuin tänne -
rajan molemmin puolin koettujen jännitteisten viikkojen jälkeen.
Väkivallan eskalointi ei ole kenenkään etu, -
eikä rajallista sotaa ole olemassa.
Eskalaatio ei auta libanonilaisia eikä israelilaisia palaamaan kotiin.
Eskalaatio ei ratkaise kriisiä, eikä se varsinkaan auta Libanonia -
jälleenrakennuksessa ja tästä kriittisestä ajasta eteenpäin pääsyssä.
Väliaikainen tulitauko ei kuitenkaan riitä.
Rajoitettu sota ei ole hallittavissa.
Ja sinisen linjan turvallisuus- paradigmaa pitää muuttaa, -
jotta kaikkien turvallisuus voidaan taata.
Hochstein selvensi, että vastoin Hizbollahin ilmaisemia aikeita -
tulitauko Gazassa ei takaisi tulitaukoa Israelin ja Libanonin rajalla.
Jos tulitauko saadaan Gazaan, se ei automaattisesti laajene muuallekin.
Siksi olemme tänään täällä keskustelemassa, -
millaisin järjestelyin tulitauko voitaisiin saada Libanoniin.
Se ei ole automaatio. Meidän pitää varmistaa se.
Tahdomme diplomaattisen ratkaisun siniselle linjalle varmistaaksemme, -
että sotatoimet keskeytetään ja että sovitaan varotoimista, -
niin että rajan molemmin puolin ihmiset voivat palata kotiinsa turvallisesti -
ja saada tulevaisuuden, jossa ei tarvitse pelätä.
Vaikka USA tavoittelee diplomaattista ratkaisua -
Iranin ohjaamiin Israelin-vastaisiin sotatoimiin Hizbollah-kätyrinsä kautta,-
Iranin Jemenin-kätyri Ansar-Allah, jota huthit johtavat, -
on jatkanut päivittäisiä iskuja merenkulkua vastaan -
iskien sekä kauppa-aluksiin että merivoimien aluksiin.
Voitto sorretuille palestiinalaisille -
ja kosto amerikkalais-brittiläisille iskuille maatamme vastaan.
Jemenin merivoimat suoritti täsmäoperaation -
israelilaista MSC SKY -alusta vastaan Arabianmerellä -
useilla tehtävään soveltuvilla ohjuksilla, -
ja isku oli tarkka ja suora.
Operaatio tapahtui vain tunteja sen jälkeen, -
kun olimme suorittaneet laadukkaan operaation, -
jossa laukaistiin ballistisia ohjuksia ja drooneja -
amerikkalaisten vihollisten sota-aluksia vastaan Punaisellamerellä.
Britannian merenkulkua valvova viranomainen UKMTO vahvisti, -
että kaksi ammusta oli iskenyt kyseiseen kauppa-alukseen.
Vastoin huhtien väitteitä alus ei ole israelilaisessa omistuksessa.
Iranin ohjaamat sotatoimet meren- kulun vapautta vastaan voimistuvat, -
mutta USA:n ja Iso-Britannian iskut hutheja vastaan -
ovat osoittautuneet tehottomiksi.
Muut eurooppalaiset merivoimat kompuroivat strategiselle väylälle -
auttamaan uhkan kanssa.
Esimerkiksi Kreikka, jonka aluksiin on osuttu suoraan, -
on lähettänyt aluksen puolustamaan Kreikan turvallisuusintressejä.
Tämä on poikkeuksellisen tärkeä tehtävä.
Menette Punaisellemerelle, koska kansalliset intressimme niin vaativat, -
ettekä puolustamaan mitään muuta.
Kreikan yhteiskunta tarkkailee ja toivoo, että palaatte turvassa.
Olen tietoinen, että lähetämme teidät vaaralliselle vyöhykkeelle.
Aseistettujen ryhmien iskut kauppa-aluksiin, -
kaikki raketti- ja drooni-iskut, -
uhkaavat paitsi vakautta ja turvallisuutta -
myös maailmanlaajuista ja Kreikan taloutta.
Iran toimii edelleen erillisten konfliktialueiden takana Lähi-idässä.
Iranin presidentti Ibrahim Raisi päätti juuri Algerian-vierailun, -
missä hän tapasi presidentti Abdel-Majid Tebbounen.
Tapaamisen aikana Iran ja Algeria allekirjoittivat sopimuksen -
maiden välisen yhteistyön syventämisestä energia-alalla -
erityisesti raskaasti pakotteiden alaisilla öljy- ja kaasualoilla.
Sekä Algerian että Iranin presidentit ylistivät toisiaan Israel-vihastaan -
ja toimista, joilla seistään islamistisen Hamasin tukena.
Tässä suhteessa tahtoisin kertoa arvostavani -
Iranin johdon omaksumaa sorrettuja palestiinalaisia tukevaa kantaa, -
Iranin apua palestiinalaisille ja sitä, -
miten Iran kieltää sionistihallinnon kansanmurhatoimet Gazassa, -
kun jotkin maat ovat -
häpeällisen hiljaa ja myötämielisiä.
Olemme sopineet tehostavamme yhteistyötä ja konsultaatiota -
palestiinalaisasian kehityksessä.
Haluan kiittää Iranin tuesta -
maani jäsenyydelle YK:n turvallisuusneuvostossa.
Genevessä kansainvälinen atomienergiajärjestö IAEA -
piti säännöllisen johtokuntakokouksen.
IAEA:n pääjohtaja Rafael Grossi korosti turhautumistaan siihen, -
ettei Iran noudata sopimuksia eikä ole läpinäkyvä, -
kun sen uskotaan tavoittelevan ydinasetta.
Vaikka Iran tahtoisi olla välittämättä IAEA:n ahdingosta, -
se on ainoa tie eteenpäin, joka ei sisällä sotilaallista väliintuloa.
Raporttini ovat päivänselvät tässä asiassa.
Emme ole toivomassani tilanteessa.
Sanon "me" ja tarkoitan Irania, itseäni ja meitä kaikkia.
Emme etene, ja meidän täytyy edetä, -
jotta saadaan selvyys monista asioista, joista kaivataan Iranilta selitystä.
Aion jatkaa neuvonpitoja korkeimmalla mahdollisella tasolla, -
jotta voisimme edetä asiassa.
Kun keskustelen presidenttien, valtionpäämiesten, -
ulkoministereiden ja muiden kanssa keskustelemme aina ensimmäisenä -
Iranin tilanteesta, ja näen, että siitä ollaan valtavan huolissaan.
Iran ei ehkä pidä siitä, mutta niin koen.
Tässä kohtaa kuulen yksimielistä näkemystä, -
että heistä ainoa tie eteenpäin on yhteistyö IAEA:n kanssa.
Ei ole mitään muuta rauhanomaista yhteistyöratkaisua asiaan.
Kiitos seurasta!
TV7 Israel toimii lahjoitusten varassa eikä tavoittele voittoa, -
ja kaikki tuotanto on katsottavissa ilmaiseksi.
Jos tuotantomme on siunannut sinua ja haluat tukea kustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Kannustan rukoilemaan rauhaa Jerusalemille ja pelastusta Israelille.
Olen Jonathan Hessen. Siunattua illanjatkoa!
Nähdään tulevien ohjelmien parissa. Siihen saakka shalom Jerusalemista.
Suomennos: Maija Tuukkanen